Document ID: 32001R0350

Kommissionens forordning (EF) nr. 350/2001
af 21. februar 2001
om ophævelse af forordning (EF) nr. 123/98 om forvaltning af importlofterne for friske surkirsebær og forarbejdede surkirsebær med oprindelse i Den Tidligere Jugoslaviske Republik Makedonien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 77/98 af 9. januar 1998 om visse procedurer for anvendelse af samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien(1), særlig artikel 1,
under henvisning til Rådets afgørelse 2000/778/EF af 20. november 2000 om indgåelse af en brevveksling mellem Det Europæiske Fællesskab og Den Tidligere Jugoslaviske Republik Makedonien om suspension af afsnit II om handel og handelsanliggender i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien(2), og
ud fra følgende betragtninger:
(1) Det fastsættes i ovennævnte brevveksling, at Rådets forordning (EF) nr. 2007/2000 af 18. september 2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces(3), ændret ved forordning (EF) nr. 2563/2000(4), fra datoen for anvendelsen af sidstnævnte forordning regulerer handelsordningen mellem Det Europæiske Fællesskab og Den Tidligere Jugoslaviske Republik Makedonien, og at afsnit II om handel og handelsanliggender i samarbejdsaftalen mellem Det Europæiske Fællesskab og Den Tidligere Jugoslaviske Republik Makedonien ophører med at gælde fra samme dato.
(2) Forordning (EF) nr. 2563/2000 trådte i kraft den 1. december 2000.
(3) Forordning (EF) nr. 123/98(5), senest ændret ved forordning (EF) nr. 1370/1999(6), sikrer forvaltningen af de importlofter for surkirsebær, der er fastsat i afsnit II i førnævnte samarbejdsaftale. Derfor bør forordning (EF) nr. 123/98 ophæves med virkning fra den 1. december 2000.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Forordning (EF) nr. 123/98 ophæves.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. december 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. februar 2001.

Labels: 3
17
18